Foto AFP 2018 yilgi jahon chempionatining rasmiy to‘pi darvozabonlarni unchalik xursand qilmadi. AS xabariga ko‘ra, David De Xea, Mark-Andre ter Shtegen va Pepe Reyna to‘pdan shikoyat qilishdi. «Darvozabonlarda bu to‘p bilan ko‘p muammolar bo‘ladi. U haqiqatanam juda g‘alati. To‘pni yaxshiroq ishlab chiqarish kerak edi», — deya de Xeaning so‘zlarini keltirgan AS. «To‘p juda g‘alati ekan, u kutilmagan yo‘nalish olarkan. Bahs boylashim mumkin, mundialda 35ta g‘alati gol ko‘rishimiz mumkin bo‘ladi. U yupqa plastik qoplam bilan o‘ralgan, natijada qo‘lga ilinishi juda murakkab. Endi unga ko‘nikib olishga majburmiz. Balki, musobaqa boshlangunga qadar uni o‘zgartirish kerakdir?» - degan Reyna. «To‘pni yaxshiroq tayyorlash ham mumkin edi. Lekin jahon chempionati boshlangunga qadar unga o‘rganib olishimiz kerak. Bizda boshqa tanlov yo‘q», deya qayd etgan ter Shtegen.